DJEČJI VRTIĆ PLANET MAŠTE
Dragutina Tadijanovića 1
51000 Rijeka
KLASA: 601-02/26-02/2
URBROJ: 2170-01-54-21-04-26-1

[bookmark: _Hlk175741381]IZVJEŠĆE O REALIZACIJI GODIŠNJEG PLANA I PROGRAMA
DJEČJEG VRTIĆA PLANET MAŠTE
ZA PEDAGOŠKU GODINU: 2025./2026.








Autori:
Sanja Mrgan Simić, ravnatelj


	Rijeka, kolovoz 2026.





Na temelju članka 8. Pravilnika o obrascima i sadržaju pedagoške dokumentacije i evidencije o djeci u dječjem vrtiću (NN83/201) nakon usvajanja od strane Odgojiteljskog vijeća na 4. sjednici održanoj 24. kolovoza 2026., Upravno vijeće Dječjeg vrtića „Planet mašte“ na 16. sjednici održanoj 26.kolovoza 2026. donijelo je odluku o usvajanju Izvješće o realizaciji godišnjeg plana i programa Dječjeg vrtića Planet mašte za pedagošku godinu: 2025./2026.

[bookmark: _Toc144911829]
USTROJSTVO RADA

Odgojno-obrazovna ustanova Dječji vrtić Planet mašte, djeluje na adresi Dragutina Tadijanovića 1, 51000 Rijeka., započeo  je s radom 20.05.2019.  Od 7.7.2025. osnivač postaje Eric Superina. Rad je organiziran u  3 mješovite vrtićke odgojno-obrazovne skupine (Bljeskavci, Krijesnice i Planktoni). U pedagoškoj godini 2025./2026. bilo je upisano 54 djece.
Dječji vrtić Planet mašte organizira i provodi programe odgojno-obrazovnog rada, program zdravstvene zaštite i unaprjeđenja zdravlja, programe socijalne skrbi, kao i druge programe koje dječji vrtić ostvaruje u dogovoru s roditeljima djece, te njege, odgoja, naobrazbe, zdravstvene zaštite, prehrane i socijalne skrbi za djecu od navršene godine do polaska u školu. Predškolski odgoj ostvaruje se u skladu s razvojnim osobinama i potrebama djece te socijalnim, kulturnim, vjerskim i drugim potrebama obitelji, na temelju Državnog pedagoškog standarda predškolskog odgoja i naobrazbe, Zakona o predškolskom odgoju, Programskog usmjerenja odgoja i obrazovanja predškolske djece, Kurikuluma, zaključaka i odluka Upravnog vijeća.

Financiranje Ustanove ostvaruje se iz:

· proračuna Grada Rijeke, Upravni odjel za obrazovanje, tehničku kulturu i mlade  
· prodaje usluga roditeljima, korisnicima usluga
· proračuna vanjskih gradova i općina
· proračuna Republike Hrvatske, Ministarstva znanosti, obrazovanja i mladih

Redoviti program organiziran je u trajanju 10 sati dnevno, u petodnevnom radnom tjednu. Radno vrijeme vrtića je od 6.30 do 17,00 sati. Radno vrijeme vrtića usklađeno je s potrebama roditelja, te je organiziran odgojno-obrazovni rad i tijekom ljeta.

Hrvatsko povjerenstvo Zaklade za odgoj i obrazovanje za okoliš, 03. lipnja 2020. vrtiću je dodijelilo status međunarodne Ekoškole, koji smo potvrdili u svibnju 2025., Vrtić je u cijelosti ispunio uvjete iz smjernica za provedbu programa Ekoškole i uredno izvršio sve potrebne radnje za održavanje ovog međunarodnog priznanja. 

U ostvarivanju odgovarajuće skrbi te provođenju odgojno-obrazovnog rada s djecom i obavljanju ostalih stručnih poslova sudjeluju stručni radnici različitih profila: odgojitelji, vanjski stručni suradnik – pedagog , logoped, zdravstvena voditeljica, pomoćnik za djecu s poteškoćama u razvoju ili stručni komunikacijski posrednik.

1.1.1.Popis radnih mjesta i broj radnika u Dječjem vrtiću Planet mašte
	Redni broj
	Popis radnih mjesta
	Broj radnika

	1.
	Ravnatelj
	1

	2.
	Odgojitelji
	6


	3.
	Voditelj engleskog jezika
	1

	4.
	Pedagog – vanjski stručni suradnik
	Po potrebi

	5.
	Logoped
	obrt


	6.
	Zdravstveni voditelj- vanjski stručni suradnik
	Po potrebi

	7.
	Kuhar
	1

	8.
	Pomoćni kuhar
	1

	9.
	Spremačica
	2X0.5

	
	Ukupno
	15

	
	
	











1.1.2. Struktura radnog vremena odgojitelja
	Aktivnost
	Tjedni broj sati
	Dnevni broj sati

	Neposredan odgojno-obrazovni rad
	27,5
	5,5

	Dnevni odmor
	2,5
	0,5

	Planiranje, programiranje i vrednovanje rada
	2,5
	0,5

	Priprema prostora i poticaja
	2,5
	0,5

	Suradnja s roditeljima i sustručnjacima
	2,5
	0,5

	Stručno usavršavanje i ostalo
	2,5
	0,5

	UKUPNO
	40
	8


Radno vrijeme  i raspored rada

Odgojitelji:
· radno vrijeme odvija se u ritmu dnevnih i tjednih izmjena odgojitelja
· tijekom rujna organizira se duže preklapanje rada tima odgajatelja u grupama  zbog prilagodbe i adaptacije djece te dogovorenog plana suradnje s roditeljima za vrijeme prilagodbe.
· jutarnje okupljanje djece u periodu od 6,30 sati do 7,30 sati u sobi dnevnog boravka vrtića (2 odgajatelja).

Dnevno radno vrijeme stručnih suradnika organizirano je po potrebi do 8 sati mjesečno te regulirano ugovorom o dodatnom radu.


	Jutarnja smjena 
	Popodnevna smjena

	6,30 – 12,00
	

	7,00 – 12,30
	11,00 – 16,30

	8,00 – 14,00
	11,30 – 17,00


  

1.1.3. Broj upisane djece
	Broj odgojnih grupa
	Ukupan broj djece
	Školski obveznici upisani u redoviti 10-satni vrtićki program

	3
	54
	8




1.2.	KRAĆI PROGRAMI
[bookmark: _Hlk174957887]Obavezan program predškole verificiran je 9.10.2020. (KLASA:601-02/19-03/01536, URBROJ: 533-05-20-0016). u trajanju od 250 sati godišnje.

Kraći program ranog učenja engleskog jezika verificiran je 30.12.2019.( KLASA:601-02/19-03/00623, URBROJ:533-05-19-0005).

23.05.2023. kraći informatički program „Ulazak u čarobni svijet informatike“  (KLASA:601-01/22-03/00606, URBROJ: 533-05-23-0008)


[bookmark: _Toc144911830][bookmark: _Toc82012074]MATERIJALNI UVJETI

Dječji vrtić Planet mašte se sastoji od 433 m² zatvorenog prostora za dnevni boravak djece,  kuhinje, sanitarnog čvora za djecu i osoblje, garderobe, radnog prostora- zbornice i multifunkcionalne dvorane za djecu u kojoj će se organizirati sportske i dramske aktivnosti.
Krajem pedagoške godine promijenjena su glavna ulazna protupožarna vrata. Sukladno prostornim mogućnostima, prilikom uređenja vrtića, koristile su se staklene, prozirne površine kako bi se omogućila što bolja vizualna komunikacija između skupina. Tijekom vremena odgojitelji su ih počeli koristiti kao panoe za dječje radove. Ovakvim načinom prostornog oblikovanja, djeca bez opasnosti i puno boljeg pregleda prelaze iz jedne skupine u drugu.
Rasvjeta vrtića jednolično je raspodijeljena- umjetna (prema standardima) i prirodna (prozori). Temperatura je od 20 do 22◦C  (grijanje zimi i hlađenje ljeti). Vlažnost zraka od 40 do 60%.
1300 m² otvorenog prostora sastoji se od zelene i popločane te djelomično natkrivene  površine. Prostor je opremljen igralima, te hortikulturno uređen  zelenim i cvjetnim površinama. Tijekom ljeta je postavljeno igralo s toboganom, djelom za penjanje i ljuljačkama. 
Od toga je dio dvorišta s prednje strane objekta, dok je drugi dio zelene površine s bočne strane uz prikladno uređeno igralište.  Na dva mjesta su postavljena željezna vrata radi sigurnosti djece, te je dvorište prema cesti zaštićeno metalnim nosačima, a prema parkiralištu, mrežama. Centralni dio dvorišta zauzima poligon sprava na kojoj djeca mogu razvijati biotičko-motoričke sposobnosti. Na samom kraju parka postavljen je mali bager, kojim djeca mogu manipulirati i stol za pijesak. U dvorištu je dostupna pitka voda, kao za konzumiranje tako za održavanje higijene, osvježenje i zalijevanje bilja.
Dječji vrtić je opremljen je namještajem i opremom koja je funkcionalna, prenosiva, stabilna i omogućuje sigurnu realizaciju odgojno- obrazovnog rada s djecom. Također je opremljen svim didaktičkim sredstvima i pomagalima potrebnim za ostvarivanje odgojno- obrazovnih ciljeva i zadaća. Uz osnovnu opremu i didaktička sredstva, koristili su se prirodni, pedagoški neoblikovan, te ambalažni materijal. Prikupljali su ga odgojitelji u suradnji s djecom i roditeljima, te stavljali u funkciju istraživanja, razvoja divergentnog razmišljanja i kreativnog izražavanja djeteta.
Dječji vrtić je u suradnji s Gradskom knjižnicom Rijeka ogranak Stribor posjećivao svaka dva tjedna Bibliobus. Odgojitelji su prije dolaska mobilne knjižnice mogli zatražiti određene naslove. Svako dijete je izabralo samostalno, po interesu svoju slikovnicu.
Cilj nam je bio postaviti fleksibilno ustrojstvo programa koje će omogućiti kontinuitet u cjelovitoj odgojno- obrazovnoj praksi, koja je otvorena za kontinuirano učenje i unapređivanje, u skladu s individualnim potrebama djece, uvažavajući njihova prava i specifičnosti tijekom perioda rasta i razvoja.
Zadaća dječjeg vrtića odnosi se na stvaranje uvjeta za potpuni i skladan razvoj djetetove osobnosti, doprinos kvaliteti njegova odrastanja i, posredno, kvaliteti njegovog obiteljskog života. Svrha je predškolskog odgoja i obrazovanja osigurati takve uvjete koji jamče razvoj svih potencijala svakog djeteta te osiguravaju jednake mogućnosti svoj djeci.
Redovito je nabavljan potrebni higijenski materijal, potrošni, likovni materijal kao i osnovna sredstva za rad.


PROVEDBA SIGURNOSNO-ZAŠTITNIH I PREVENTIVNIH PROGRAMA

Primarni preventivni program povećanja sigurnosti i zaštite djece ove pedagoške godine integrativno je obuhvaćao mjere za povećanje fizičke i psihosocijalne sigurnosti djeteta, unapređenje djetetovog zdravlja kao i odgojne postupke koji osnažuju pozitivne potencijale djeteta u cilju samozaštite i samoočuvanja, naglašavajući važnost kvalitetnog odgoja i obrazovanja kao najbolje prevencije, u skladu s Deklaracijom o dječjim pravima.
Timskom suradnjom odgajatelja i stručnih suradnika kontinuirano se procjenjivala postojeća situacija te su se utvrđivali rizici za sigurnost djeteta u vrtiću kako bi se na kvalitetan i adekvatan način prevenirale rizične situacije. Nastojalo se:

· Identificirati i prevenirati utjecaj potencijalno rizičnih situacija i ometajućih čimbenika za sigurnost i zdravlje djece
· Utvrditi i primijeniti optimalne standarde za povećanje fizičke i psihosocijalne sigurnosti djeteta u vrtiću
· Promišljati i koristiti odgojne postupke i sadržaje koji osnažuju djetetove potencijale (primjerena komunikacija, podržavajući postupci i poruke odgajatelja...)
· Unaprijediti materijalne uvijete unutarnjeg i vanjskog prostora kao i organizacijske uvijete rada
· Koristiti sve ljudske resurse za povećanje nadzora nad sigurnošću vanjskog okruženja vrtića uključujući i policajce u zajednici.
Prije svega vodila se briga o usklađenosti zdravstveno higijenskih i pedagoških zahtjeva struke s ciljem dobrobiti svakog djeteta.




[bookmark: _Toc144911831] NJEGA I SKRB ZA TJELESNI RAST I ZDRAVLJE  DJECE

Pravilna, kvalitetna, raznovrsna i kontrolirana prehrana važan je čimbenik optimalnog rasta i razvoja djece te pridonosi očuvanju i unapređenju njihova zdravlja i usvajanju poželjnih prehrambenih navika. U Dječjem vrtiću Planet mašte prehrana djece organizirana je u skladu s njihovim razvojnim potrebama, dobi i preporučenim prehrambenim standardima.
Uravnotežena prehrana osiguravala se redovitom pripremom i raspodjelom obroka tijekom boravka djece u vrtiću, uz poštivanje preporučenih količina energije i hranjivih tvari za djecu predškolske dobi. Jelovnici su se planirali i pratili kroz dva godišnja ciklusa, vodeći računa o raznovrsnosti namirnica, nutritivnoj vrijednosti obroka i potrebama djece.
Tijekom pedagoške godine provodila se zdravstvena kontrola prehrane u suradnji s nadležnim zdravstvenim službama. Kontrola je obuhvaćala praćenje kvalitete i zdravstvene ispravnosti hrane, kao i higijensko-epidemiološke čistoće posuđa i opreme koja se koristi u procesu pripreme i posluživanja hrane.
Rezultati provedenih kontrola pokazali su da je prehrana djece bila usklađena s preporučenim prehrambenim standardima, dok su mikrobiološka ispravnost obroka i higijenska ispravnost posuđa također bile na zadovoljavajućoj razini. Rezultati analiza i kontrola redovito su se pratili tijekom godine te su, prema potrebi, poduzimane odgovarajuće mjere za održavanje i unapređivanje kvalitete prehrane i higijenskih uvjeta.
Tijekom ove pedagoške godine u Dječjem vrtiću Planet mašte proveden je interni audit, s ciljem provjere usklađenosti postupaka i unapređenja sustava sigurnosti hrane. Posebna pozornost bila je usmjerena na kontinuiranu edukaciju kuhinjskog osoblja, osobito u području praćenja i kontrole kritičnih kontrolnih točaka.
U cilju dodatnog unaprjeđenja sustava sigurnosti hrane uvedene su i nove HACCP evidencije, čime se omogućilo sustavnije praćenje postupaka, kontrolnih točaka i provedbe propisanih higijensko-sigurnosnih mjera. Kontinuiranim praćenjem, edukacijom djelatnika i provođenjem internih kontrola nastojalo se osigurati visoku razinu sigurnosti hrane te kvalitetne prehrambene uvjete za svu djecu.

Djeca preosjetljiva na pojedine namirnice u Dječjem vrtiću Planet mašte

	PLANET MAŠTE
	BROJ DJECE
2023./2024.

	Mlijeko i mp.
	3

	Naranča

	2

	Orašasti plodovi
	1

	Jaja

	1



U tablici je prikazan broj djece alergične na određene alergene.


Dvoje djece iz ostalih razloga nije konzumiralo svinjetinu.
Informacije u pisanom obliku na jasno istaknutom mjestu sadržavala je  kuhinja, a cijela struktura koja sudjeluje u procesu podjele hrane alergičnoj djeci komunicirala je  na dnevnoj bazi -  kuharica – odgojitelj. 

Zdravstvena voditeljica osobno je kontaktirala i razgovarala s roditeljima djece i dogovarala promjene u jelovniku.


Praćenje rasta i razvoja

Tijekom ove pedagoške godine izvršena su  antropometrijska mjerenja djece.
Sva djeca koja su izmjerena uvedena su u WHO Anthro plus program koji putem računalnog sustava točno izračunava BMI svakog djeteta.
Upoznajući svoje tijelo dijete potičemo na samopoštovanje i širimo spoznaje o samobrizi i samozaštiti te pravilnoj prehrani.


	DJEČJI VRTIĆ 
	PLANET MAŠTE



	UKUPNO DJECE
	U ANT.
GRANICI
	IZNAD ANT.
	ISPOD ANT.


	41
	38
	2
	1



Iz priloženih tablica vidljivo je da je broj pretile i pothranjene djece i dalje prilično nizak u odnosu na ukupan broj izmjerene djece (ispod antropometrijske vrijednosti nalaze se najčešće alergična djeca).

Evidencija pobola

Usporedba s najučestalijim bolestima od 2019. god. do danas

	Godina
	A 00-
B 99
zaraz. i
parazit. bolesti
	H 00 –
H 95
Bolesti
oka /uha
	J 00-J99
Bolesti
dišnog sustava
	R 00 –
R 99
Simpt.
Znakovi
lab.
	Ostalo
	Dg 0
	Ukupno

	2025./26.
	19
	24
	33
	14
	10
	9
	109




Iz priložene tablice vidi se da su djeca najčešće izostajala radi respiratornih infekcija.


Povrede djece u DV Planet mašte

Većina ozljeda sanirana je u vrtiću. U veljači je djevojčica  K.T. imala je površinsku ozljedu glave zbog pada s ljuljačke. 





Suradnja s vanjskim čimbenicima

Uska suradnja prvenstveno se odnosila na prije navedeni HZZJZ, Dezinsekciju, pedijatrijsku službu te Sanitarnu inspekciju.



 ODGOJNO OBRAZOVNI RAD

Tijekom pedagoške godine odgojno-obrazovni rad bio je usmjeren na ostvarivanje bitne zadaće kojom je umjetnost prepoznata kao važan poticaj cjelovitom razvoju djeteta. U planiranju i realizaciji rada polazilo se od interesa, potreba, razvojnih mogućnosti i individualnih posebnosti djece, uz stvaranje sigurnog, poticajnog, inkluzivnog i razvojno primjerenog okruženja. Umjetnički sadržaji povezivali su se s igrom, istraživanjem, glazbom, pokretom, dramatizacijom, pričom, prirodoslovljem, kulturom, tradicijom i iskustvenim učenjem, čime su se stvarali uvjeti za cjelovit razvoj djece.
Početak pedagoške godine obilježila je prilagodba nove djece i ponovno uspostavljanje grupne dinamike. Posebna pozornost posvećivala se stvaranju osjećaja sigurnosti, prihvaćenosti, pripadnosti i međusobnog povjerenja. Kroz svakodnevnu igru, razgovore i zajedničke aktivnosti poticali su se suradnja, pomaganje, dogovaranje, međusobno uvažavanje i prihvaćanje različitosti. U radu s djetetom koje je iskazivalo izazovno ponašanje primjenjivan je individualiziran i podržavajući pristup, uz kontinuirano praćenje njegovih potreba, pružanje podrške u regulaciji emocija i ponašanja te postupno uključivanje u aktivnosti skupine. Tijekom godine uočeno je poboljšanje njegova sudjelovanja u životu skupine, što je pridonijelo stabilnijem i poticajnijem ozračju.
Likovno stvaralaštvo bilo je jedno od temeljnih područja rada. Djeca su imala mogućnost istraživati različite materijale i tehnike, eksperimentirati s bojama, oblicima, linijama, teksturama i strukturama te razvijati vlastiti način likovnog izražavanja. Upoznavala su stvaralaštvo Yayoi Kusame, Antonija Gaudija i Friedensreicha Hundertwassera te istraživala različite umjetničke pristupe i načine oblikovanja prostora, uključujući neobičnu arhitekturu poput Bubble Houses u Francuskoj. Naglasak je bio na procesu istraživanja i stvaranja, a ne na unaprijed zadanom konačnom rezultatu.
Likovni izričaj bio je integriran u različite projekte i aktivnosti. U tromjesečnom projektu „Mitovi i legende“ djeca su upoznavala mitove i legende različitih naroda i kultura te ih povezivala s državama, zastavama, običajima i likovima iz narodnih priča. Kroz NTC asocijacije, razgovor, likovno i dramsko izražavanje razvijala su sposobnost povezivanja informacija, maštu i kreativnost. Projekt je dodatno obogaćen izletom na posjed Contessa, gdje su kroz povijesni ambijent, kostime, priče i neposredna iskustva povezivala kulturu, umjetnost i simboličku igru.
Umjetnost i dizajn povezani su i kroz aktivnost „Guči za po kući“, tijekom koje su djeca osmislila vlastitu kolekciju garderobe i sudjelovala u modnoj reviji. Aktivnost je nastavljena izradom „Guči – kuglica dobrih djela“, čime je kreativno izražavanje povezano s razvijanjem prosocijalnog ponašanja, međusobnog pomaganja i pozitivnih vrijednosti.
Glazba, ples, pokret i dramatizacija tijekom godine međusobno su se nadopunjavali i integrirali u različite sadržaje. Djeca su kroz glazbene i pokretne aktivnosti razvijala ritam, slušnu percepciju, koordinaciju, tjelesnu izražajnost, samopouzdanje i sposobnost zajedničkog djelovanja. U aktivnosti „Trollovi“ osmislila su vlastitu koreografiju i sudjelovala u maškaranom plesu, dok su kroz „Glazbeno putovanje“ upoznavala glazbu 60-ih i 70-ih godina te je povezivala s temama svemira, povijesti, kulture i velikih ljudskih postignuća.
Dramsko i govorno izražavanje poticano je kroz igre uloga, dramatizacije, kazalište sjena i stvaranje vlastitih priča. Posebno se istaknula aktivnost „Priča o tri praščića“, tijekom koje su djeca kroz dramske igre i NTC tehniku osmislila i izradila vlastitu slikovnicu „Tri praščića“. Aktivnost je pridonijela razvoju govora, rječnika, pripovijedanja, pamćenja, suradnje, kreativnosti i sposobnosti izražavanja vlastitih ideja. U božićnom razdoblju realizirane su aktivnosti poput Svetog Nikole, sadnje pšenice, izrade adventskog kalendara u suradnji s roditeljima i Božićnog pidžama partija. Nakon gledanja filma „Charlie i tvornica čokolade“ prostor je transformiran u „tvornicu čokolade“, čime su potaknute simbolička igra, dramatizacija i kreativno izražavanje, a djeca su sudjelovala i u pripremi kazališta sjena i glazbenog programa.
Projektni i istraživački pristup tijekom godine omogućio je razvoj sadržaja iz dječjih interesa, pitanja i neposrednih iskustava. Nakon aktivnosti vezanih uz Karneval i Uskrs započet je projekt „Kukci“, koji je trajao do kraja lipnja. Projekt je objedinio prirodoslovno istraživanje, likovno stvaralaštvo, govor, početne matematičke pojmove, tjelesnu aktivnost i iskustveno učenje. Projekt je obogaćen posjetom Prirodoslovnom muzeju i radionici „Svijet kukaca“, promatranjem pravog saća i kušanjem meda te izletom u Svetvinčenat i tematski park Sanc. Michael. Neposredna iskustva izvan vrtića omogućila su povezivanje stečenih znanja sa stvarnim situacijama.
Tijekom godine realizirane su i aktivnosti vezane uz stare zanate, tradiciju i način života u prošlosti, kao i različiti ljetni sadržaji poput „Turističke rivijere Planeta mašte“, morskog dana na plaži Kantrida, izrade domaćeg sladoleda i utrke papirnatih brodova. Takve aktivnosti poticale su maštu, kreativnost, suradnju, istraživanje i iskustveno učenje.
Tjelesni razvoj poticao se redovitim kineziološkim aktivnostima u dvorani, na otvorenom, kroz ples, igre, dramatizaciju i različite oblike kretanja. Razvijale su se ravnoteža, koordinacija, prostorna orijentacija, hvatanje i dodavanje te sigurnost u vlastite motoričke sposobnosti. Posebno vrijedan rezultat bilo je uspješno usvajanje koluta unaprijed kod sve djece.
Spoznajni razvoj potican je kroz projektni i istraživački rad te svakodnevne situacije u kojima su djeca imala priliku promatrati, uspoređivati, klasificirati, postavljati pitanja, iznositi pretpostavke i provjeravati vlastite ideje. Time su se razvijali pažnja, koncentracija, pamćenje, problemsko mišljenje, zaključivanje, znatiželja i ustrajnost. Govorno-jezični razvoj potican je kroz razgovore, pričanje i prepričavanje, opisivanje, dramatizaciju, interpretaciju likovnih radova i stvaranje vlastitih sadržaja. Djeca su razvijala rječnik, sposobnost slušanja i razumijevanja, pripovijedanja, postavljanja pitanja i izražavanja vlastitih ideja.
Tijekom cijele godine posebna se pozornost posvećivala razvoju socio-emocionalnih kompetencija, samostalnosti, samopouzdanja i osjećaja kompetentnosti. Djeca su poticana na prepoznavanje i izražavanje emocija, uspostavljanje prijateljskih odnosa, poštivanje dogovora, suradnju i uvažavanje drugih. Mogućnost izbora materijala, predlaganja ideja, donošenja odluka i isprobavanja različitih rješenja pridonijela je razvoju inicijative, ustrajnosti i pozitivne slike o sebi. Umjetnički izraz pritom se pokazao posebno vrijednim kao način komunikacije i emocionalnog izražavanja.
Prostorno-materijalno okruženje kontinuirano se prilagođavalo potrebama, interesima i projektima skupine. Djeci su bili dostupni različiti likovni, prirodni i nestrukturirani materijali koji su poticali samostalnost, istraživanje, simboličku igru i stvaralaštvo. Prostor se prema potrebi mijenjao i nadograđivao, čime je postajao aktivan dio procesa učenja.
Profesionalno djelovanje odgojitelja temeljilo se na kontinuiranom promatranju i praćenju djece, fleksibilnom planiranju te prilagođavanju poticaja njihovim interesima i potrebama. Odgojitelj je imao ulogu organizatora, promatrača, suigrača, sugovornika i podržavatelja dječjeg učenja. Posebna pozornost posvećivala se aktivnom sudjelovanju djece u procesu učenja i stvaranja, dok su refleksija i valorizacija rada omogućavale kontinuirano prilagođavanje metoda, prostora i materijala.
Suradnja s roditeljima ostvarivala se kroz razmjenu informacija, uključivanje u pojedine aktivnosti i projekte te zajedničko podržavanje dječjih interesa i potreba. Posebno se istaknula suradnja tijekom izrade adventskog kalendara. 
Valorizacijom cjelokupnog odgojno-obrazovnog rada može se zaključiti da je bitna zadaća ostvarena u visokoj mjeri. Umjetnost je tijekom godine bila integrirana u različita područja dječjeg razvoja te se koristila prvenstveno kao proces istraživanja, izražavanja, komunikacije i učenja. Djeca su pokazala velik interes za stvaralačke i istraživačke aktivnosti, osobito kada su proizlazile iz njihovih pitanja i neposrednih iskustava. Uočava se napredak u samostalnosti, ustrajnosti, spremnosti na eksperimentiranje, suradnji, izražavanju vlastitih ideja i osjećaju kompetentnosti.
Projekti „Mitovi i legende“ i „Kukci“ potvrdili su vrijednost projektnog i integriranog pristupa te važnost polaska od dječjih interesa. 
Kao smjernice za daljnji rad izdvajaju se nastavak polaska od dječjih interesa, pitanja i neposrednih iskustava, daljnji razvoj umjetničkog i kreativnog izražavanja kroz različite medije i tehnike, poticanje procesno usmjerenog stvaralaštva, veće uključivanje djece u planiranje aktivnosti te nastavak projektnog i istraživačkog pristupa. Potrebno je nastaviti sustavno razvijati socio-emocionalne kompetencije, samoregulaciju i samostalnost, individualizirati pristup prema potrebama pojedinog djeteta, obogaćivati prostorno-materijalno okruženje te povezivati umjetnost s prirodoslovnim, kulturnim, glazbenim, dramskim i tjelesnim sadržajima. Važnim ostaju i kvalitetnije dokumentiranje dječjeg učenja, razvoj partnerske suradnje s roditeljima te kontinuirana profesionalna refleksija i stručno usavršavanje.
Zaključno, godišnji odgojno-obrazovni rad može se vrednovati kao sadržajno bogat, integriran, fleksibilan i usmjeren na dijete. Povezivanjem likovnog, glazbenog, dramskog, tjelesnog i istraživačkog iskustva djeci su omogućeni različiti načini učenja, stvaranja i izražavanja. Umjetnost se pokazala posebno vrijednim pedagoškim sredstvom koje povezuje spoznaju, iskustvo, emociju, maštu i osobni izraz te pridonosi cjelovitom razvoju djece.


STRUČNO USAVRŠAVANJE

Permanentno stručno usavršavanje odgojitelja ključno je za praćenje suvremenih pedagoških pristupa i prilagođavanje rada potrebama djece. Kroz kontinuirano usavršavanje, odgojitelji razvijaju profesionalne kompetencije, unaprjeđuju kvalitetu odgojno-obrazovne prakse i doprinose stvaranju poticajnog okruženja. Suvremeni izazovi u radu s djecom zahtijevaju stalno usvajanje novih , znanja, vještina i metodičkih strategija, što se postiže upravo kroz permanentno stručno usavršavanje.
Ulaganje u kvalitetan profesionalni razvoj odgojitelja, ne podrazumijeva samo direktno stjecanje novih znanja i teorija, već i educiranje kako se nositi s današnjim izazovima modernog doba.


	Teme stručnog usavršavanja
	Vrijeme realizacije

	„Vitality skup 2025. – snaga života kroz pokret, znanost i unutarnji mir“
	Listopad 2025.

	Praktična radionica „Vrijednosti – temelj osobnog i profesionalnog razvoja“
	Studeni 2025.

	Dječja prava kao inspiracija za umjetničke projekte
	Studeni 2025.

	Kako poticati samopoštovanje i samopouzdanje kod djece
	Studeni 2025.

	Slikovnica kao likovno djelo – izrada autorske slikovnice s djecom
	Prosinac 2025.

	 Webinar „Kamišibaj – priča u slikama“
	Prosinac 2025.

	Storytelling – umjetnost pripovijedanja
	Veljača 2026.

	Tradition in Motion“ – Erasmus+ projekt
	Veljača 2026.

	Dan pripovijedanja – kamišibaj tehnika pripovijedanja
	Ožujak 2026.

	Šumska terapija i mogućnosti primjene u odgojno-obrazovnom okruženju
	Ožujak 2026.

	Šumska didaktika i aktivnosti – djetinjstvo vraćeno prirodi
	Ožujak 2026.

	Praktična radionica „Digitalna jabuka“
	Travanj 2026.

	Artfullness/Artfulness kao pristup u odgoju i obrazovanju
	Travanj 2026.

	Aktivnosti koje potiču razvoj mozga
	Svibanj 2026.

	Pristup energiji sadašnjeg trenutka
	Svibanj 2026.

	Neurodizajn u praksi – kako prostor postaje priča koja potiče senzoriku
	Svibanj 2026.

	Terapeutske priče
	Lipanj 2026.

	Praktična radionica „Artfulness“
	Lipanj 2026.

	Pauk u mreži dobre prakse
	Lipanj 2026.

	Šumska terapija i mogućnosti njezine primjene u odgojno-obrazovnom okruženju
	Lipanj 2026.

	Podcast „Ekološka svijest i očuvanje tradicije u vrtiću
	Lipanj 2026..

	Podcast „Rastući s djecom“
	Lipanj 2026.

	Podcast „Odgoj djece novog doba“
	Lipanj 2026..

Odgojno obrazovni djelatnici vrtića kontinuirano rade na podizanju kvalitete suradnje s roditeljima, razumijevajući važnost dobre povezanost vrtića s obitelji. Na putu ka partnerstvu s roditeljima korištene su različite strategije suradnje: individualni sastanci, roditeljski sastanci, tematska predavanja, radionice, druženja, svečanosti. Navedene aktivnosti poslužile su boljem obostranom razumijevanju i dobrobiti djece.
	Suradničke aktivnosti
	Opis aktivnosti

	Inicijalni razgovori s roditeljima
	Odnose se na razgovore pri prijavi djeteta za upis u vrtić. Cilj je upoznati dijete i roditelje, kao i dati mogućnost roditeljima i djeci da bolje upoznaju vrtić.

	Anketni upitnici za roditelje
	Služe u svrhu brzog prikupljanja važnih podataka u svrhu poboljšanja kvalitete i bolje organizacije rada vrtića. Ankete će se provoditi on line.

	Info kutić za roditelje
	Odnosi se na važne informacije o radu vrtića, organizaciji rada i sudjelovanja u stvaranju boljih uvjeta za dijete. Edukativni dio kutića za roditelje nudi podršku roditeljstvu kroz zanimljive i kratke edukativne materijale.

	Roditeljski sastanci
	Održat će se minimalno dva puta u godini. Cilj je međusobno upoznavanje roditelja i odgojno obrazovnih djelatnika, razmjena ideja i prijedloga, informiranje o važnim događanjima, te tematski roditeljski sastanci u svrhu podrške roditeljstvu.

	Individualni razgovori s roditeljima
	Provodit će se po potrebi, na inicijativu roditelja ili odgojno obrazovnih djelatnika. Nakon obavljenog razgovora piše se zapisnik koji potpisuje roditelj i odgojitelji koji su u razgovoru sudjelovali. Ukoliko ne bude mogućnosti za organizaciju individualnih razgovora moguće ih je organizirati on line.

	Svečanosti i druženja
	Omogućit će roditeljima bolje poznavanje vrtićkih aktivnosti, mogućnosti i interese djece. Održavaju se nekoliko puta u godini, a učestalost i sadržaj ovise o interesima djece.

	Zajednički izleti

	Izleti djece, roditelja i odgojitelja su neformalno druženje koje omogućuje bolje upoznavanje u opuštenoj atmosferi.

	Prezentacije i predavanja
	Tematski susreti u svrhu podrške roditeljstvu popu predavanja na temu pripreme djece za polazak u školu.

	Volontiranje roditelja
	Omogućuje bolje razumijevanje dinamike i konteksta skupine i dobar je put ka stvaranju partnerskih odnosa. Volontiranje se realizilo kroz različite teme: kreativna radionica, sportska radionica, glazbena radionica, STEM radionice, Božićna radionica.






Suradnja s vanjskim čimbenicima, poput lokalne zajednice, kulturnih i zdravstvenih ustanova, obogaćuje odgojno-obrazovni rad i pruža djeci šire iskustveno okruženje.
Djeca predškolske dobi kroz interakciju s različitim vanjskim čimbenicima razvijaju socijalne vještine, uče o zajednici i stječu nova znanja na praktičan i zanimljiv način.

	Suradnici
	Opis aktivnosti

	Osnovne škole 
	- Posjet “Osnovnoj školi Srdoče”, posjet knjižnici
- Posjet Međunarodne škole Adria
- Izrada mišljenja o djeci 

	Predškolske ustanove
	- Suradnja s drugim vrtićima u okruženju radi razmjene iskustava
Dječji vrtić Malik i Dječji vrtić u sklopu Međunarodne škole Adria


	Udruga Regoč
	· organizacija i vođenje aktivnosti u prirodi

	Ski guru
	· organizacija i vođenje škole skijanja

	Prirodoslovni muzej
	- Redoviti posjeti djece muzeju
- Sudjelovanje u različitim aktivnostima koje muzej nudi

	Gradsko kazalište lutaka
	- Redoviti posjeti organiziranim kazališnim predstavama

	Produkcija Z
	Kazališna predstava za djecu

	Kvartet Veljak
	Glazbeni program za djecu

	Akvarij u Puli
	Posjet djece akvariju

	NP Brijuni
	Priprema i realizacija izleta

	Dječja kuća i knjižnica
Rijeka
	- Korištenje usluga bibliobusa
- Posjeti biblioteci
- Sudjelovanje na aktivnostima u organizaciji GKRI
Bljesko maturalna zabava

	NZZJZ
	- Zdravstvene preporuke
- Konzultacije oko pojedinačnih aktivnosti
- Kontrola kvalitete prehrane

	AZOO
	-  priprema pripravnika za stručni ispit
- sudjelovanje u edukacijama 

	Lynx and fox
	· organizacija izleta u Fužine

	Turistička agencija Grobnik tours
	· organizacija izleta

	Hrvatske željeznice
	· organizacija prijevoza

	Dino bus
	· organizacija prijevoza

	Grad Rijeka
	· organizacija Dječje karnevalske povorke



 
8. VREDNOVANJE
Tijekom pedagoške godine 2025./2026. u Dječji vrtić Planet mašte sustavno se pratila i procjenjivala kvaliteta odgojno-obrazovnog rada s ciljem njegova kontinuiranog unaprjeđivanja. Vrednovanje se promatralo kao sastavni dio svakodnevnog rada, a dobiveni podaci koristili su se za bolje razumijevanje dječjih potreba, interesa, mogućnosti i načina učenja. Na temelju praćenja i prikupljenih spoznaja odgojitelji su prilagođavali planiranje, organizaciju prostora, ponuđene aktivnosti i vlastite pedagoške postupke.
Posebna pozornost bila je usmjerena na individualno praćenje razvoja i napredovanja svakog djeteta. Odgojitelji su tijekom godine prikupljali različite pokazatelje o dječjim sposobnostima, interesima, iskustvima i načinima sudjelovanja u aktivnostima. U tu su se svrhu koristili bilješkama, dokumentacijom dječjih aktivnosti, fotografijama, dječjim radovima, zapisima o opažanjima te različitim obrascima za praćenje. Takav način rada omogućio je cjelovitiji uvid u razvoj svakog djeteta i pravodobno prilagođavanje odgojno-obrazovnog pristupa.
Vrednovanje se nije provodilo samo na razini postignuća djece, već i kroz propitivanje kvalitete vlastitog rada odgojitelja. Nakon provedene aktivnosti ili određenog razdoblja rada odgojitelji su promišljali o tome koliko su ponuđeni sadržaji bili primjereni djeci, što je potaknulo njihovu aktivnost i interes, koje su se teškoće pojavile te što je potrebno promijeniti ili dodatno razvijati. Takva kontinuirana refleksija omogućila je fleksibilnije planiranje i kvalitetnije odgovaranje na aktualne potrebe djece.
Važan element procesa bilo je aktivno sudjelovanje djece u procjeni i oblikovanju odgojno-obrazovnog procesa. Djeci se omogućavalo izražavanje mišljenja, prijedloga, doživljaja i zadovoljstva različitim aktivnostima. Njihove ideje i reakcije uzimale su se u obzir prilikom planiranja novih sadržaja, projekata i aktivnosti. Time se poticala dječja autonomija, odgovornost, inicijativa i osjećaj pripadnosti zajednici vrtića.
Na razini odgojnih skupina provodile su se redovite dnevne i tjedne refleksije, dok su se tijekom godine izrađivale i opsežnije tromjesečne, polugodišnje i godišnje evaluacije. U njima se analizirala realizacija planiranih zadaća, kvaliteta odgojno-obrazovnih situacija, provedeni projekti i aktivnosti, suradnja s roditeljima i drugim dionicima, kao i područja u kojima postoji prostor za daljnji razvoj.
Posebno mjesto u procesu vrednovanja zauzimala je pedagoška dokumentacija, koja je omogućila praćenje procesa učenja i razvoja djece te vidljivost rada odgojitelja. Dokumentiranjem dječjih aktivnosti i procesa učenja stvarala se osnova za zajedničku analizu i planiranje novih poticaja. Istodobno je dokumentacija omogućila roditeljima bolji uvid u život i aktivnosti djece u vrtiću.
Stručni tim i odgojitelji kroz timske sastanke, stručne razgovore i zajedničke refleksije razmjenjivali su iskustva, promišljali o izazovima u radu i tražili moguća rješenja. Takav oblik suradnje pridonosio je razvoju zajedničke odgovornosti za kvalitetu rada ustanove te poticao kulturu međusobnog učenja i profesionalne podrške.
U proces kvalitativnog unaprjeđivanja rada uključivali su se i roditelji, čija su mišljenja, prijedlozi i iskustva predstavljali važan izvor informacija. Suradnja s roditeljima temeljila se na otvorenoj komunikaciji i međusobnom uvažavanju, a povratne informacije koristile su se za prepoznavanje snaga ustanove i područja koja je potrebno dodatno razvijati.
Na temelju provedenog praćenja i dobivenih povratnih informacija može se zaključiti da djelatnici prepoznaju Dječji vrtić Planet mašte kao poticajno, sigurno i suradničko okruženje. Posebno se ističu kvalitetni odnosi među djelatnicima, timska podrška, suradnja s roditeljima, mogućnosti stručnog usavršavanja te nastojanje da se prostorni i materijalni uvjeti kontinuirano prilagođavaju potrebama djece.
Vrednovanje i samovrednovanje tijekom pedagoške godine stoga nisu bili usmjereni samo na utvrđivanje ostvarenoga, već prije svega na prepoznavanje mogućnosti za daljnji razvoj i unaprjeđenje kvalitete rada. Dobiveni pokazatelji predstavljaju važnu osnovu za planiranje budućih aktivnosti, razvoj stručnih kompetencija djelatnika te stvaranje još kvalitetnijeg i poticajnijeg okruženja za djecu, roditelje i sve djelatnike vrtića.

9. [bookmark: _Toc144911836]IZVJEŠĆE O RADU RAVNATELJA, ČLANOVA STRUČNOG TIMA,  ZDRAVSTVENOG VODITELJA 

Ravnateljica Sanja Mrgan Simić
Programiranje

· izrada Godišnjeg plana i program rada Dječjeg vrtića Planet mašte za pedagošku godinu 2025./2026. u suradnji s pedagogom i zdravstvenom voditeljicom
· izrada Kurikuluma i Sigurnosno-zaštitnog programa Dječjeg vrtića Planet mašte za pedagošku godinu 2025./2026.u suradnji s pedagogom i zdravstvenom voditeljicom
· izrada Izvješća o godišnjem planu i programu rada Dječjeg vrtića Planet mašte za pedagošku godinu 2025./2026. u suradnji s pedagogom i zdravstvenom voditeljicom
· izrada izviješća o radu ravnatelja
· planiranje sjednica odgajateljskog vijeća
· planiranje sastanaka  tima vrtića
· planiranje i programiranje stručnog usavršavanja unutar Dječjeg vrtića Planet mašte i izvan ustanove u suradnji s pedagogom i zdravstvenom voditeljicom, odgojiteljima i drugim stručnjaciam
· sudjelovanje u izradi programa pojedinih akcija i manifestacija
· suradnja s vanjskim nositeljima na razini Grada,
· sudjelovanje u planiranju sjednica Upravnog vijeća
· pisanje zapisnika s Upravnog vijeća
· pružanje  podrške i pomoći u izradi planova, projekata za Dječji vrtić Planet mašte

Organizacija rada

· provođenje upisa u redovne program Dječjeg vrtića Planet mašte
· organiziranje i koordiniranje rada odgojno –obrazovnih i ostalih radnika u ustanovi
· organiziranje i provođenje aktivnosti vezanih uz obilježavanje važnih datuma, događaja, manifestacija
· briga o odgovornom  ponašanje svih radnika prema radu i imovini vrtića
· iniciranje unapređenja odgojno –obrazovnog rada i drugih radnih procesa
· informiranje radnika i poticanje na uključivanje i sudjelovanje na raznim natječajima i javnim pozivima
· priprema dokumentacije za provođenje odgojno-obrazovnog rada
· organiziranje povjerenstva za praćenje pripravnika
· organiziranje timova za provođenje  zaduženja na nivou ustanove
· podjela zaduženja na nivou ustanove
· dogovaranje potrebnih radova i popravaka s osnivačem i potencijalnim izvođačima

Administrativno upravni poslovi

· sklapanje ugovora o radu na određeno i neodređeno vrijeme
· sklapanje ugovora o pružanju usluga s roditeljima
· izrada plana korištenja godišnjih odmora
· izdavanje obavijesti o korištenju godišnjih odmora 
· praćenje promjena u području zakonske regulative te primjene zakona i pod zakonskih akata, stručno usavršavanje iz te tematike
· donošenje  raznih odluka iz djelokruga rada ravnatelja
· urudžbiranje dokumenata 

Suradnja sa stručnim i drugim radnicima 

· ostvarivanje suradnje, komunikacije i pozitivnih, profesionalnih odnosa s odgojno – obrazovnim i ostalim radnicima ustanove te kreiranje pozitivnog radnog ozračja

Suradnja s roditeljima i vanjskim čimbenicima

· ostvarivanje i unapređivanje suradnje sa svim relevantnim čimbenicima u cilju
osiguravanja uvjeta za kvalitetnu realizaciju djelatnosti koju ustanova provodi, što se odnosi na :
	Osnivača

	Roditelje-roditeljski sastanci, individualni razgovori, upisi, radionica za roditelje „Iza kulisa“

	Upravno vijeće

	Upravni odjel za obrazovanje, tehničku kulturu i mlade  grada Rijeke

	Odjel gradske uprave zdravstvo i socijalnu skrb

	Upravni odjel za odgoj i obrazovanje PGŽ

	Inspekcijske službe

	Agenciju za odgoj i obrazovanje

	Ministarstvo znanosti i obrazovanja 

	Nastavni zavod za javno zdravstvo

	Hrvatski zavod za zapošljavanje

	Vrtiće, škole u zajednici

	Javne ustanove, udruge



Financijski poslovi

· suradnja s osnivačima o odlukama koje se odnose na financijsko poslovanje ustanove

Pedagog Radmila Bajić
Pedagog djeluje kao vanjski stručni suradnik koji povremeno posjećuje ustanovu i obavlja stručne poslove vezane za podizanje razine kvalitete  odgojno obrazovnog rada. 
Broj sati aktivne uključenosti stručnog suradnika u rad vrtića ovisi o potrebama posla i zahtjevima poslodavca.
U okviru realizirane satnice pedagog se bavio:
· Kreiranjem Godišnjeg plana i programa vrtića 
· Kreiranjem Kurikuluma vrtića
Konzultacije s odgajateljicama i roditeljima djeteta J.K. kako bi se  integriralo dijete u grupu.

Logoped Lea Ivančić Žic Gulan

Logopedica je u rad bila uključena preko obrta, 3 sata mjesečno.
Tijekom neposrednog rada evaluirao se jezično-govorni razvoj svih korisnika vrtića,
individualnom procjenom kroz nestandardiziranu procjenu.
Logopedica je pratila korisnike suspektne za jezično-govorne i komunikacijske teškoće. 
Savjetovao je odgojitelje o načinima podrške korisnika s jezično-govornim i komunikacijskim
teškoćama, kao i usmjeravao u informiranju i savjetovanju roditelja o potrebnoj daljnjoj
stručnoj obradi i uključivanju u logopedski ili drugi oblik tretmana. Djelovala je ožujka 
zbog bolovanja. 


Zdravstvena voditeljica Mirna Banićević

Broj sati aktivne uključenosti zdravstvenog voditelja u rad vrtića ovisi o potrebama posla i zahtjevima poslodavca. 
Zdravstvena voditeljica bila je usmjereni na prevenciju pojave bolesti , unapređenje prehrane te zdravstveni nadzor nad djecom i djelatnicima vrtića.

[bookmark: _Toc144911837]UPRAVNO VIJEĆE

Upravno vijeće, djelovanje od 26.8.2025.
▪ Jitka Ramzi.- predsjednik
▪ Ivan Škeva- član, zamjena 2.2.2026. s Majom Ljubičić
▪ Eric Superina - osnivač- član.
▪ Iz reda odgojitelja , Marina Bjelobaba, predškolski odgojitelj
▪ Iz reda roditelja – Dina Maršanić
Ovo Upravno vijeće održalo je u 2025./2026. 13 sjednica. Sjednicama je redovito prisustvovala ravnateljica Sanja Mrgan Simić.
Upravno vijeće bavilo se sljedećim temama , usvojilo je ili donijelo:
➢ Godišnji plan rada za 2025./26.
➢ Kurikulum za period 2024/24.- 2029./30.
➢ Raspisivanje upisa za ped.god. 2026./2027.
➢ Razmatranje problema kadrovske pokrivenosti i organizacije prostora za ped. g. 2025./2026.
➢ Raspisivanje natječaja za odgojitelje na određeno i neodređeno, spremač na određeno i neodređeno vrijeme sve uz donošenje odluka, kuharica na određeno vrijeme.
Upravno vijeće bavilo se i drugim organizacijskim i tekućim pitanjima, što se može vidjeti iz zapisnika koji su redovito vođeni. 
Također, donijelo je odluku o zatvaranju radnog mjesta kuhar zbog potrebe smanjenja troškova poslovanja ustanove. 


10. [bookmark: _Toc144911838] ZAKLJUČAK

Tijekom pedagoške godine 2025./2026. Dječji vrtić Planet mašte organizirao je odgojno-obrazovni rad u tri odgojne skupine, upisano je 54 u skladu s potrebama djece i mogućnostima ustanove. Posebna pažnja bila je usmjerena na stvaranje sigurnog, toplog i poticajnog okruženja koje djeci omogućuje slobodno istraživanje, izražavanje, učenje i razvoj kroz svakodnevne životne situacije i igru.
Prostorno i materijalno okruženje kontinuirano se prilagođavalo interesima i razvojnim potrebama djece. Odgojitelji su kroz svakodnevno promatranje pratili načine na koje djeca koriste prostor i ponuđene materijale te su, prema njihovim interesima i potrebama, obogaćivali centre aktivnosti, uvodili nove poticaje i mijenjali organizaciju prostora. Na taj se način nastojalo osigurati okruženje koje potiče samostalnost, kreativnost, istraživanje, suradnju i aktivno sudjelovanje djece.
Tijekom godine poseban naglasak stavljen je na razvoj kvalitetnog partnerskog odnosa s roditeljima. Roditelji su se uključivali u različite segmente života vrtića, a posebno kroz osmišljavanje i provedbu aktivnosti i radionica za djecu u suradnji s odgojiteljima. Njihovo uključivanje u neposredni odgojno-obrazovni rad pridonijelo je boljem povezivanju obiteljskog i vrtićkog okruženja te stvaranju osjećaja zajedništva i međusobnog povjerenja.
Djeci su svakodnevno bili dostupni različiti didaktički materijali, prirodni materijali, sredstva za istraživanje i kreativno izražavanje te drugi razvojno primjereni poticaji. Odgojno-obrazovni rad temeljio se na učenju kroz igru, istraživanju, iskustvenom učenju i aktivnom sudjelovanju djece. Takav pristup omogućio je djeci da kroz vlastito iskustvo razvijaju različite kompetencije, samostalnost, komunikacijske i socijalne vještine te sposobnost rješavanja problema.
Velika se pozornost posvećivala promicanju zdravlja i usvajanju zdravih životnih navika. Djeci su se osiguravali uvjeti za svakodnevno kretanje, tjelesnu aktivnost i boravak na otvorenom, uz istodobno razvijanje svijesti o važnosti pravilne prehrane, osobne higijene, odmora i brige o vlastitom zdravlju.
Komunikacija i razmjena informacija s roditeljima odvijale su se putem različitih komunikacijskih kanala, uključujući platformu Microsoft Teams, službenu mrežnu stranicu vrtića te društvene mreže. Na taj se način roditeljima nastojalo omogućiti pravodobno informiranje o aktivnostima, događanjima i životu vrtića, kao i bolji uvid u odgojno-obrazovni rad.
Vrtić je tijekom godine nastavio razvijati suradnju s vanjskim suradnicima, ustanovama i drugim dionicima lokalne zajednice. Uključivanjem u različite aktivnosti, projekte i događanja nastojalo se djeci omogućiti upoznavanje neposrednog društvenog i kulturnog okruženja te ostvarivanje različitih iskustava izvan svakodnevnog vrtićkog konteksta.
Poseban doprinos kvaliteti rada predstavlja kontinuirano promišljanje i unaprjeđivanje odgojno-obrazovne prakse. Praćenjem potreba djece, suradnjom s roditeljima, timskim radom djelatnika i povezivanjem s lokalnom zajednicom stvarali su se uvjeti za daljnji razvoj vrtića kao sigurnog, poticajnog i otvorenog mjesta u kojem se uvažavaju individualnost svakog djeteta, njegovi interesi i mogućnosti.

DJEČJI VRTIĆ PLANET MAŠTE
DRAGUTINA TADIJANOVIĆA 1
51000 RIJEKA



Na 4. sjednici Odgojiteljskog vijeća dato je na usvajanje Izviješće o realizaciji godišnjeg plana i programa Dječjeg vrtića Planet mašte za pedagošku godinu 2025./2026. te donijeta je:

ODLUKA
I.
		O usvajanju Izviješća o realizaciji godišnjeg plana i programa
		Dječjeg vrtića Planet mašte za pedagošku godinu 2025./2026.
II.
			Ova odluka stupa na snagu danom donošenja




RAVNATELJ:
Sanja Mrgan Simić


KLASA: 601-02/26-04/3
URBROJ: 2170-01-54-21-05-26-1

DJEČJI VRTIĆ PLANET MAŠTE
DRAGUTINA TADIJANOVIĆA 1
51000 RIJEKA



Na 13. sjednici Upravnog vijeća Dječjeg vrtića Planet mašte donijeta je:
[bookmark: _GoBack]
ODLUKA
I.
		O usvajanju Izviješća o realizaciji godišnjeg plana i programa
		Dječjeg vrtića Planet mašte za pedagošku godinu 2025./2026.
II.
			Ova odluka stupa na snagu danom donošenja




Predsjednik Upravnog vijeća:
	Jitka Ramzi


KLASA: 601-02/26-05/23
URBROJ: 2170-01-54-21-05-26-1

